TASCO หั่นเป้ายอดขายยางมะตอยปีนี้เหลือ 2.1-2.2 ล้านตัน หลังความต้องการใช้ยางมะตอยชะลอตัว
TASCO หั่นเป้ายอดขายยางมะตอยปีนี้เหลือ 2.1-2.2 ล้านตัน จากเดิมคาดไว้ที่ 2.6 ล้านตัน หลังความต้องการใช้ยางมะตอยชะลอตัว - อยู่ระหว่างศึกษาสร้างคลัง-รง.ยางมะตอยในฟิลิปปินส์ คาดได้ข้อสรุปต้นปี 61
17 ส.ค. 2560

บริษัท ทิปโก้แอสฟัลท์ จำกัด (มหาชน) หรือ TASCO ปรับลดเป้าหมายยอดขายยางมะตอยในปีนี้เหลือ 2.1-2.2 ล้านตัน จากเดิมคาดไว้ที่ 2.6 ล้านตัน เนื่องจากความต้องการใช้ยางมะตอยชะลอตัว แต่ยังเชื่อว่ายอดขายจะยังสูงกว่าปีก่อนที่มีปริมาณ 2.1 ล้านตัน โดยครึ่งปีแรกมียอดขายแล้ว 1.1 ล้านตัน
ขณะที่บริษัทมองทิศทางราคายางมะตอยครึ่งปีหลังนี้น่าจะอยู่ในระดับ 295 เหรียญสหรัฐ/ตัน จากครั้งปีแรกเฉลี่ยอยู่ที่ 260 เหรียญสหรัฐ/ตัน และบริษัทอยู่ระหว่างศึกษาสร้างคลังและโรงงานยางมะตอยในฟิลิปปินส์ คาดจะมีข้อสรุปต้นปีหน้าและเริ่มเดินเครื่องผลิตได้ในช่วงปลายปี 61